_:n57c78aa3362b4e94bb144953f67ce37fxb0
<http://schema.org/articleBody>
"\n \n\n\n\n\n\n\n\nبه‌ڕێوه‌به‌ری ئامار له‌ خانه‌نشینی هه‌رێمی كوردستان رای ده‌گه‌یه‌نێت، پڕۆسه‌ی چاكسازی له‌ خانه‌نشینانی پله‌ تایبه‌ت به‌ كۆتاهاتووه‌ و ئه‌وانه‌ی كێشه‌یان هه‌یه‌ ساڵی خزمه‌ته‌كه‌یان داواكراوه‌ تا بۆیان چاره‌سه‌ر بكرێت.\n\n\n\nسه‌باح موخلیس به‌ڕێوه‌به‌ری ئامار له‌ به‌ڕێوه‌به‌رایه‌تی خانه‌نشینی هه‌رێم، راگه‌یاند:\" پرۆسه‌ی چاكسازی له‌ خانه‌نشینانی پله‌ تایبه‌ت كۆتایی هاتووه‌ و سه‌رجه‌میان هه‌مواركرانه‌وه‌، به‌پێی یاساكه‌ خزمه‌ت و مووچه‌یان بۆ دیاری كراوه‌ كه‌ نابێت مووچه‌یان له‌ %60 زیاتر بێت و كه‌مترین مووچه‌ پێوه‌سته‌ به‌ ساڵ خزمه‌ت نابێت له‌ 15 ساڵ خزمه‌تییان كه‌متر بێ و ته‌مه‌نیشی 45 ساڵ كه‌متر بێ.\n\n\n\nروونیشی‌ كرده‌وه‌ كه‌ ئه‌وانه‌ی كه‌ كه‌موكورتیان هه‌بووه‌ به‌ تایبه‌ت له‌ ساڵی خزمه‌ت ژماره‌یه‌كی كه‌م ماوه‌، ئه‌وانیش رۆژانه‌ سه‌ردان ده‌كه‌ن و داواكاریه‌كانیان پێ ده‌ڵێین و بۆمان ده‌هێنن و جارێكی تر بۆیان هه‌موار ده‌كه‌ینه‌وه‌ و ده‌ینێرینه‌ لیستی مووچه‌، هه‌موو پله‌ تایبه‌ته‌كان به‌ سه‌رۆكی په‌رله‌مان و جێگری سه‌رۆكی حكوومه‌تیش هه‌موار كراوه‌ته‌وه‌.\n\n\n\nباسی له‌وه‌ كرد، ئه‌وانه‌ی خانه‌نشینی پله‌ تایبه‌تن و خزمه‌تیان كه‌متره‌ له‌ 15 ساڵ، ئه‌وانه‌ به‌شێوه‌ی جیا مامه‌ڵه‌یان له‌گه‌ڵ ده‌كرێت و ئه‌نجوومه‌نی‌ وه‌زیران بڕیاریان له‌باره‌یه‌وه‌ ده‌دات\n"
<http://www.chrka.net/ku/13898/09/03/>